SVT บวก 3 วันทะยาน 18% เก็ง SABUY เข้าถือเพิ่ม ขยายตู้เวนดิ้ง
SVT บวก 3 วัน พุ่ง 18% คาดเก็ง SABUY เข้าถือหุ้นเพิ่ม ต่อยอดขยายธุรกิจตู้จำหน่ายสินค้าอัตโนมัติให้ใหญ่ขึน
SVT บวก 3 วัน พุ่ง 18% คาดเก็ง SABUY เข้าถือหุ้นเพิ่ม ต่อยอดขยายธุรกิจตู้จำหน่ายสินค้าอัตโนมัติให้ใหญ่ขึน
17 มี.ค. 2566

ผู้สื่อข่าวรายงานว่า วันนี้ (17 มี.ค.66) ราคาหุ้น บริษัท ซันเวนดิ้ง เทคโนโลยี จำกัด (มหาชน) หรือ SVT ณ เวลา 10:26 น. อยู่ที่ระดับ 3.78 บาท บวก 0.30 บาท หรือ 8.62% สูงสุดที่ระดับ 3.86 บาท ต่ำสุดที่ระดับ 3.66 บาท ด้วยมูลค่าการซื้อขาย 99.02 ล้านบาท

โดยราคา SVT ปรับตัวต่อเนื่อง 3 วันติด คิดเป็น 18% คาดมาจากการขานรับข่าว นายชูเกียรติ รุจนพรพจี ประธานเจ้าหน้าที่บริหาร บริษัท สบาย เทคโนโลยี จำกัด (มหาชน) หรือ SABUY ระบุว่า บริษัทจะเข้าลงทุนในหุ้น SVT เพิ่มอีก จากปัจจุบันถือครองอยู่ในสัดส่วน 4.74% ของจำนวนหุ้นทั้งหมด โดยเตรียมเสนอต่อคณะกรรมการบริษัทเพื่อพิจารณาอนุมัติภายในเดือนมีนาคมนี้ ซึ่งการเข้าลงทุนใน SVT เพิ่มนั้น เนื่องจากมีการทำธุรกิจเดียวกับ SABUY คือ ธุรกิจตู้จำหน่ายสินค้าอัตโนมัติ ซึ่งหากร่วมมือกันจะช่วยทำให้ธุรกิจนี้มีขนาดใหญ่ขึ้น ถือเป็นผลดีกับทั้ง SABUY และ SVT
ขณะที่นางสาวสุภา ปิยะกรทวีรุ่ง เลขานุการ SVT เปิดเผยกับ “ข่าวหุ้นธุรกิจ” ว่า จากการประกาศความสนใจลงทุนในหุ้น SVT เพิ่มเติมของ SABUY น่าจะเป็นการมองเห็นถึงศักยภาพและโอกาสในการเติบโตของ SVT ที่ยังมีอีกมาก